Renzo Brero/An cél j'é dë stèile
Artorn a la Tàula

An cél j'é dë stèile 

An cel j’é dë stèile ch’a luso
ch’a gieugo ch’a rijo lassù;
la neuit l’é tranquila, as descuso
i seugn ch’an regalo le faje dë vlù.
Mi sol im cimento... Òh pudèi
pasié cost mè cheur angossà;
su ’l let ch’a më smija ’n rovèi
im giro, i m’arvòlto da sì e da là.
... a piora mè cheur angossà...
... dal cel silensios aj ven giù la rosà...

Da «A Mistral» 1930 

Leteratura piemontèisa
Poesìa
Renzo Brero